Tidligt under udgravningen af vraget var opfattelsen, at ''Mary Rose'' havde været [[klinkbygning|klinkbygget]], at [[bordklædning]]en bestod af overlappende brædder eller bordplanker, som bar det meste af skibets vægt. Da det er meget svært at kombinere klinkbygning med kanonporte uden at svække konstruktionen, blev det antaget, at skibet ombyggedes til [[kravelbygning]], hvor bordplankerne ligger side mod side, og hvor konstruktionen bæres af indvendige bjælker og vertikale [[spant]]er.<ref>Se f.eks. Rule (1983).</ref> Senere undersøgelser har vist, at kun dele af agterkastellet var konstrueret med overlappende planker, men uden at være en ægte klinkbygning.<ref>Marsden (2003), s. 94, 96</ref>
Historie Arkæologi